Caingean arna tabhairt an 21 Bealtaine 2025 – Airbnb v EUIPO – Airtasker (AIRBNB)
(Cás T94/24) 1
(Trádmharc de chuid an Aontais Eorpaigh – Imeachtaí cúlghairme - Focalmharc de chuid an Aontais Eorpaigh AIRBNB – Fíorúsáid an mhairc – Airteagal 58(1)(a) de Rialachán (AE) 2017/1001)
Teanga an cháis: an Béarla
Páirtithe
Iarratasóir: Airbnb, Inc. (San Francisco, California, na Stát Aontaithe) (ionadaithe: M. Maier agus A. Nordemann, Dlíodóirí)
Cosantóir: Oifig Maoine Intleachtúla an Aontais Eorpaigh (EUIPO) (ionadaithe: D. Stoyanova-Valchanova, D. Hanf agus V. Ruzek, i gcáil Gníomhairí)
Páirtí eile os comhair an Bhoird Achomhairc de EUIPO: Airtasker Pty Ltd (Sydney, an Astráil)
Ábhar
Lena chaingean de bhun Airteagal 263 CFAE, iarrann an tiarratasóir go gcuirfí cinneadh ón Dara Bhord Achomhairc d’Oifig Maoine Intleachtúla an Aontais Eorpaigh (EUIPO) an 18 Nollaig 2023 (cásanna uamtha R 886/2022-2 agus R 893/2022-2) ar neamhní.
An chuid oibríochtúil
Cuirtear an cinneadh ón Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 18 Nollaig 2023 (cásanna Uamtha R 886/2022-2 agus R 893/2022-2) ar neamhní a mhéid a dhíbhtear an tachomharc arna tabhairt ag Airbnb, Inc. (cás R 893/2022-2) leis [agus a dheimhnítear leis cúlghairm an trádmhairc de chuid an Aontais Eorpaigh Uimh. 9 376 468] maidir leis na seirbhísí lena ndéantar ‘comhairle agus aiseolas a thabhairt ar dhaoine a liostaíonn agus ar dhaoine a ligeann eastát réadach ar cíos ó phobail fíorúla agus ó shuíomhanna gréasáin líonraithe sóisialta’ a liostaítear in aicme 36 de Chomhaontú Nice a bhaineann le hAicmiú Idirnáisiúnta Earraí agus Seirbhísí chun críocha an Chláraithe Marcanna an 15 Meitheamh 1957, arna athbhreithniú agus arna leasú.
Díbhtear an chuid eile den chaingean;
Ordaítear do gach páirtí a chostais féin a íoc.
____________
1 IO C, C/2024/2449, 8.4.2024.